32006R1262
L 230/4
JURNALUL OFÍCIAL AL UNIUNII EUROPENE
REGULAMENTUL (CE) NR. 1262/2006 AL COMISIEI
din 23 august 2006
de modificare a Regulamentului (CE) nr. 51/2006 al Consiliului în ceea ce privește dispozițiile referitoare la navele implicate în activități de pescuit ilegale, nedeclarate și nereglementate în Atlanticul de Nord-Est
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 51/2006 al Consiliului din 22 decembrie 2005 de stabilire pentru 2006 a posibilităților de pescuit și a condițiilor asociate pentru anumite stocuri de pește aplicabile în apele comunitare și, pentru navele comunitare, în apele unde se aplică limitări de captură (1), în special punctul 13.2 din anexa III,
întrucât:
(1)
Din anul 1981, Comunitatea Europeană este parte la Convenția privind viitoarea cooperare multilaterală în domeniul pescuitului în Atlanticul de Nord-Est (2).
(2)
În mai 2006, Comisia pentru pescuitul în Atlanticul de Nord-Est (NEAFC) a făcut o recomandare de modificare a listei de nave a căror implicare în activități de pescuit ilegale, nedeclarate și nereglementate a fost confirmată. Punerea în aplicare a recomandării în ordinea juridică comunitară ar trebui asigurată.
(3)
Prin urmare, Regulamentul (CE) nr. 51/2006 ar trebui modificat în consecință,
ADOPTĂ PREZENTUL REGULAMENT:
Articolul 1
Apendicele 4 la anexa III la Regulamentul (CE) nr. 51/2006 se înlocuiește cu textul din anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 23 august 2006.